Вилһелмина

Вилһелмина, Вилһелмина Һелена Паулина Мария,  (1880 елның 31 августы, һаага — 1962 елның 28 ноябре, Апелдорн) — 25px Нидерландлар патшабикәсе (1890-1948 елларда),  Оран-Нассау принцессасы (1948-1962 елларда).
200px|thumb|right|Галиҗәнап Вилһелмина
 Тәрҗемәи хәле 

1880 елның 31 августында Һаагада Нидерландлар короле Виллем III (1817-1880) һәм аның икенче хатыны Эмма Вальдек-Пирмонтлы (1858-1934) гаиләсендә туган.

10 яшендә, Виллем IIIнең Павел Iнең оныгы София белән булган беренче никахыннан туган ир балалары яшьли үлеп бетү сәбәпле, тәхет варисы булып кала, балигълык яшенә җиткәнче (1890-1898 елларда) регент булып, әнисе — принцесса Эмма Вальдек-Пирмонтлы тора.

1901 елда герцог Һенрих Мекленбург-Шверинлы белән никахлаша. Бер кызлары туа.

Нидерландлар алман басып алучылары кулында булган чорны Лондонда  уздыра. Нидерландлар Каршылык хәрәкәте белән җитәкчелек итүдә турыдан-туры катнаша.

1945 елда Нидерландларга әйләнеп кайткач, зур популярлык казана.

Ләкин 1945 елда, япон басып алучыларыннан котылып, бәйсезлек игълан иткән Индонезиянең милли-азатлык хәрәкәтен бастырудагы актив эшчәнлеге өчен дөнья җәмәгатьчелегенең кискен тәнкыйтенә дучар була. АКШ хәтта Маршалл планы буенча  Һолландиягә ярдәм итүне туктатып тору белән яный.

Элекке Нидерландлар колониясе булган Индонезияне кире кайтару буенча эшчәнлеге кискен тәнкыйтькә очрау һәм Һолландия хәрбиләренең Индонезиядәге җиңелүләре (кара: Лингаджат килешүе (en) тәхеттән ваз кичүгә китерә.

1948 елда кызы Юлиана файдасына тәхеттән ваз кичә.

58 ел ил белән идарә итү чорында Беренче һәм Икенче бөтендөнья сугышларын башыннан кичерә, Һолландия барлык диярлек колонияләрен югалта.

1962 елның  28 ноябрендә  вафат.

Аның исеме белән астероид, тау кыясы аталган. Туган илендә һәйкәл куелган.

 Чыганаклар 
 Большая российская энциклопедия. В 30 томах. Том 5 (Ве-Во). М.: НИ БРЭ, 2006. ISBN 978-5-85270-334-6

 Сылтамалар 
  Нидерландлар король йортының рәсми сайты

 Искәрмәләр 

Төркем:Нидерландлар корольләре
Төркем:XIX гасыр сәясәтчеләре
Төркем:XX гасыр сәясәтчеләре